**ΘΕΜΑ: Αποπληρωμή τόκων υπερημερίας σε περαιωμένο έργο**

Ημερομηνία υποβολής : ***16/02/2025***

**Ερώτηση:**

Το έργο ήταν χρηματοδοτούμενο από το ΕΠ-ΥΜΕΠΕΡΑΑ. Η σύμβαση υπογράφηκε το 2014 και το έργο περαιώθηκε το 2017. Η υπηρεσία την ίδια ημέρα που ενέκρινε τους λογαριασμούς (18 λογαριασμοί συνολικά) υπέβαλε και στο πρόγραμμα το αίτημα κατανομής για χρηματοδότηση, η οποία ερχόταν πάντα καθυστερημένη. Ο Ανάδοχος όταν περνούσε ο χρόνος που έπρεπε να πληρωθεί υπέβαλε γραπτή όχληση και μάλιστα είχε κάνει και διακοπή εργασιών γι αυτό το λόγο. Ο Νομικός Σύμβουλος του Δήμου ισχυρίζεται ανυπαίτια αδυναμία πληρωμής από πλευράς του Δήμου …. λόγω μη εισροής των αναγκαίων κονδυλίων από το ΕΠ-ΥΜΕΠΕΡΑΑ.

**Απάντηση:**

### Α΄. Δεν απαιτείται έγγραφη όχληση για την έναρξη της τοκοφορίας.

### Επί καθυστερήσεως πληρωμής εγκριθέντος λογαριασμού, δεν απαιτείται έγγραφη όχληση για την έναρξη της τοκοφορίας. Εσφαλμένη αντίθετη κρίση της προσβαλλόμενης απόφασης. (1403/2016 ΣΤΕ)

**Β΄.** Σύμφωνα με την Παρ. 1 Υποπαράγρ. Ζ.5 Ν. 4152/2013.: «ΣΥΝΑΛΛΑΓΕΣ ΜΕΤΑΞΥ ΕΠΙΧΕΙΡΗΣΕΩΝ ΚΑΙ ΔΗΜΟΣΙΩΝ ΑΡΧΩΝ» *«Κατά τις εμπορικές συναλλαγές στις οποίες ο οφειλέτης είναι δημόσια αρχή, ο δανειστής δικαιούται, κατά την εκπνοή της προθεσμίας που ορίζουν οι περιπτώσεις 3, 4 ή 6, νόμιμο τόκο υπερημερίας, χωρίς να απαιτείται όχληση, εφόσον έχει εκπληρώσει τις συμβατικές και νομικές του υποχρεώσεις και δεν έχει λάβει το οφειλόμενο ποσό εμπρόθεσμα,* ***εκτός εάν ο οφειλέτης δεν ευθύνεται για την καθυστέρηση»****.*

Αρα εάν καθυστερεί η πληρωμή **χωρίς ευθύνη του Φορέα** τότε **Δεν δικαιούται** **τόκο υπερημερίας**

**Γ΄.** Σύμφωνα με την ***Πράξη 51/2011 ΕλΣυν Τμ. 7:***

Μη νόμιμη η πληρωμή τόκων υπερημερίας λόγω καθυστέρησης πληρωμής του 4ου και 5ου λογαριασμού του έργου, αφού η καθυστέρηση της πληρωμής του πέραν του διμήνου οφείλεται στην υποβολή του οικείου χρηματικού εντάλματος στο Ελεγκτικό Συνέδριο, προκειμένου να ασκηθεί ο συνταγματικά προβλεπόμενος προληπτικός έλεγχος νομιμότητας της εντελλόμενης με αυτό δαπάνης, για την οποία δεν φέρει ευθύνη ο Δήμος.

**Δ΄.** **ΟΜΩΣ,** Σύμφωνα με την ***3272/2015 ΣΤΕ :***

Έργα ΟΤΑ. Σε περίπτωση καθυστερήσεως πληρωμής πιστοποιήσεως πέραν του διμήνου, χωρίς υπαιτιότητα του αναδόχου, ο τελευταίος δύναται να υποβάλει ειδική δήλωση διακοπής των εργασιών και, μετά την πάροδο διαστήματος άνω των δύο μηνών από την επίδοση της ειδικής δηλώσεως, δύναται να ζητήσει τη διάλυση της συμβάσεως. **Ο Δήμος, ως κύριος του έργου, είχε την ευθύνη για τη μη πληρωμή του λογαριασμού, έστω και αν δεν ήταν και ο χρηματοδότης του έργου.**